b'\n_START_ARTICLE_\nOdontolabis lacordairei\n_START_SECTION_\nUtseende\n_START_PARAGRAPH_\nEn stor til meget stor (hannen 44-90 millimeter), kraftig, gul og svart hjortebille. Hannen har et stort, mer eller mindre trekantet, gult felt i pannen, og dekkvingene er gule med smal, svart s\xc3\xb8mstripe. Hunnen mangler det gule pannefeltet, og dekkvingenes s\xc3\xb8mstripe er bred, til gjengjeld er "skuldrene" p\xc3\xa5 pronotum gule til oransje. Hannen har stort hode og forst\xc3\xb8rrede kjever, men formen p\xc3\xa5 disse kan variere mye. Hos denne arten er kjevene gjerne slanke og krumme, med tenner bare i spissen, men kan ogs\xc3\xa5 v\xc3\xa6re noks\xc3\xa5 korte og sagtakkede. Hodet har en ganske liten tann bak fasett\xc3\xb8ynene, ogs\xc3\xa5 et rundet utskudd under fasett\xc3\xb8ynene (sm man vanligvis ser hos hunner i slekten Odontolabis). Hodets sider og underside har kraftig, rynket mikroskulptur og ser derfor matt ut. Pannen har en h\xc3\xb8yt opph\xc3\xb8yd kj\xc3\xb8l i forkanten av det gule pannefeltet, denne er gul ogs\xc3\xa5 p\xc3\xa5 forsiden, som er nesten loddrett. Pronotum er innsnevret bakerst bak en utst\xc3\xa5ende tann. Dekkvingene er blanke, noe hvelvede, bredest bak roten. P\xc3\xa5 beina er l\xc3\xa5rene p\xc3\xa5 mellom- og bakbeina gulr\xc3\xb8de bortsett fra ytterst. Hunnen er bredere og sv\xc3\xa6rt blank, uten forst\xc3\xb8rrede kjever, hodet med et rundet utskudd under fasett\xc3\xb8ynene.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Sumatra.'